《游囊山寺追和柯竹岩先生韵四首 其二》
明代·黄仲昭

吾郡多奇胜，都无让古囊。松风回爽籁，岩桂散天香。

把酒莺啼树，横琴月到床。高情邈难写，一笑晚山苍。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。